CELEX: C2005/281/15
Language: da
Date: 2005-11-12 00:00:00
Title: Sag C-332/05: Anmodning om præjudiciel afgørelse forelagt ved kendelse afsagt den 5. juli 2005 af Bundessozialgericht i sagen Aldo Celozzi mod Innungskrankenkasse Baden-Württemberg

12.11.2005   
            
            
               DA
            
            
               Den Europæiske Unions Tidende
            
            
               C 281/8
            
         Anmodning om præjudiciel afgørelse forelagt ved kendelse afsagt den 5. juli 2005 af Bundessozialgericht i sagen Aldo Celozzi mod Innungskrankenkasse Baden-Württemberg
   (Sag C-332/05)
   (2005/C 281/15)
   Processprog: tysk
   Ved kendelse afsagt den 5. juli 2005, indgået til Domstolens Justitskontor den 17. august 2005, har Bundessozialgericht i sagen Aldo Celozzi mod Innungskrankenkasse Baden-Württemberg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er det foreneligt med bestemmelserne i Det Europæiske Fællesskabs primære og/eller sekundære ret (navnlig artikel 39 EF (tidligere EF-traktatens artikel 48), artikel 3, stk. 1, og artikel 23, stk. 3, i forordning nr. 1408/71, artikel 7, stk. 2, i forordning nr. 1612/68 (1)), at en i Tyskland beskæftiget, gift vandrende arbejdstager, hvis ægtefælle bor i en anden medlemsstat, modtager sygedagpenge i forhold til den nettoløn, som fremkommer på grundlag af den skatteklasse (Lohnsteuerklasse), der er anført på arbejdstagerens skattekort (Lohnsteuerkarte), uden at der tages hensyn til en senere, for ham fordelagtig ændring med tilbagevirkende kraft af de skattemæssige kriterier, der afhænger af hans familiemæssige situation?
   
      (1)  EFT L 257, s. 2; EE 05/01, s. 77.